Dacă această propunere ar fi adoptată și de Camera Deputaților și dacă ea ar fi promulgată și de preșe-dintele României și publicată în Monitorul Oficial, atunci calculele noastre s-ar schimba.  În acest caz, la un (nou) salariu brut de 1.228 lei, angajatul va suporta contribuții sociale de 34,25% x 1.228 = 421 lei și un impozit pe salariu de 16% x (1.228 – 421) = 129 lei, deci va rămâne în mână cu 1.228 – 421 – 129 = 678 lei.  În acest scenariu, pierderea angajatului va fi ceva mai mică, doar de 701 – 678 = 23 lei (aproximativ 3%) și tot statul va câștiga, dar de data asta ceva mai puțin, doar 23 lei (care vor repre-zenta o creștere de aproximativ 4%).  În plus, nu trebuie să uităm că aceasta este o propunere legislativă care zace în Senat de 4 luni și care este dificil să credem că va trece mai departe tocmai pentru că aceasta presupune un deficit bugetar și mai mare.